EN DOKUMENTARSERIE FRA NETFLIX
Fra Las Vegas i Nevada
kommer Buffalo Jim's Buffalo Wrestling Show.
MED BUFFALO JIM
Han var Buffalo Jim og han spredte glæde og liv.
Uanset hvor man er: "Buffalo Jim!"
Las Vegas Review Journal valgte ham
til Las Vegas' mest farverige person i 2005.
Han slog endda borgmesteren.
- Fred og kærlighed. - Gerne.
- Jeg mener det. - Tak.
Jeg mener det, mine venner.
Den højrøstede fjende af mafiaen, Buffalo Jim Barrier,
er fundet død på et motelværelse.
Intet tyder umiddelbart på en forbrydelse,
men i aften fortæller Barriers venner og familiemedlemmer om deres mistanke.
Hele min familie mente, han blev dræbt.
På trods af vedvarende trusler,
nægtede Jim Barrier at holde mund.
Vi mente, det var en fælde.
Det føltes ikke rigtigt.
Andre ønsker at få sandheden frem, lige så meget som jeg gør.
Vi fortjener retfærdighed for vores far.
6. april 2008 kl. 11.30
på Motel 6 på Boulder Highway
banker en stuepige på døren til værelse 105
for at tjekke, om hun kan gøre rent.
Da hun åbner døren, ser hun en sovende mand i sengen.
Hun kommer tilbage kl. 12.30 og ser, at han stadig sover.
Kl. 13.10 vender stuepigen tilbage og ser ham ligge i samme stilling.
En anden stuepige rusker i ham, for at tjekke om han er i live,
og de mener, han er død.
Kriminalpolitiet ankom først på eftermiddagen.
Liget lå på ryggen på sengen med åben skjorte.
og en pude under hovedet.
og bukserne nede om anklerne.
Der blev fundet et hvidt pulver i hans skæg og på hans skjorte.
Omstændighederne var lidt mistænkelige,
for der var ingen klare tegn på, hvorfor han var død.
De identificerede ham som James Barrier.
Han blev kaldt Buffalo Jim.
Jeg er Buffalo Jim, og det er fredag aften igen, mand,
her i Vegas!
Barrier var en ægte Las Vegas-type,
professionel wrestler, bilmekaniker, politisk kandidat...
Værsgo. Buffalo Jim Barrier.
Barrier lavede en kolossal, bevægelig, røgbøvsende bøffel af papmaché.
Jeg tænkte, folk ville synes om den.
Min far, Buffalo Jim Barrier, elskede Las Vegas.
Lyshavet,
spændingen, showene, restauranterne.
Og han var noget helt for sig selv.
Han løftede stemningen i et lokale.
En personlighed.
Hans far var cherokee.
Han fortalte os om vores baggrund
og mindede os alt om,
at vi skulle huske vores forfædre og vores afstamning.
Det er vigtigt.
Hans barndom var ikke nem.
Han begyndte at arbejde på en tankstation som 15-årig
sammen med sin storebror med olieskift.
Han sov på tankstationens gulv,
og hans storebror satte ham ind i tingene.
Han begyndte at køre ud som mekaniker.
Han arbejdede sig op til der, hvor han var
med eget bilværksted, som han startede sidst i 70'erne.
Auto & Marine, kan jeg hjælpe?
Han reparerede mange fede biler.
Han reparerede engang en bil for Wayne Newton og Robert Goulet.
Berømtheder i andre stater brugte også hans værksted.
Han var kærlig og hårdtarbejdende.
Han sørgede altid for familien.
Vi var fire søskende.
Jeg har en storesøster ved navn Jessica.
Jeg har en søster ved navn Elise.
Og vores lillesøster Jerica.
Min mor var forelsket i min far. Hun elsker ham stadig.
Men i 2000 forlod min mor min far,
og vi flyttede til Seattle i Washington, hvor min mors søster bor.
Jerica flyttede hjem til min far, og han behandlede hende som en dronning.
De var altid sammen.
De er uadskillelige.
Hver dag bød på noget nyt og spændende.
Han var fuld af sjov. Han fandt altid på noget spændende.
Og han var altid vild med wrestling.
Brandmandsgreb!
Manner!
Ny sværvægtsverdensmester,
Johnny "Psycho" Paine!
Buffalo ville have sin egen skole og wrestlingforretning.
Jeg er på Buffalo Jim's Pro Wrestling School, mand.
Han kaldte den Buffalo Wrestling Federation.
Hov!
Der røg The Tall og The Twin.
Åh, på hovedet!
Hans stil var barsk fyr.
En ring på hver finger.
Det er fredag aften!
Han gik med en skudsikker vest lavet af patroner.
Det er Buffalo Jim!
Alle ville hænge ud med Buffalo.
Vi kommer til tops, Buffalo!
Buffalo var fed at være sammen med, og vi klikkede.
Vi blev hurtigt gode venner.
Han fik ham op! Body slam!
Hans TV-program blev vist sent om aftenen på kabel-.
Og han havde enormt mange seere. Det var totalt camp.
Det er fredag aften igen! Buffalo Jim's Wrestling Show!
Her er Little Buffalo.
Jeg ville være med i et afsnit af hans TV-program.
På ham, Buff!
Jeg fik navnet Little Buff, fordi jeg var hans makker.
Flot! Ved du hvad?
Det var sjovt.
Han forstod at underholde.
Man ved aldrig, hvad der vil ske.
I omkring seks år var vi bare ham og mig.
Vi står foran mit familiehjem.
Det var her, vi boede. Det var min fars drømmehus.
Han elskede at være her.
Han så op mod bjerget,
og han så en indianerhøvding i bjerget og sagde:
"Det skal være mit bjerg."
Det er ikke det samme at være her nu uden ham.
19.02 5. APRIL 2008
Den aften sagde min far,
at han skulle spise middag med en ven.
Han sagde: "Jeg er hjemme ved midnat."
Omkring kl. 21.30 sendte jeg ham en sms,
men han svarede ikke.
Jeg ringede til ham senere på aftenen,
og han tog ikke telefonen.
Jeg forsøgte at få fat i ham om morgenen, og han tog ikke telefonen.
Det gjorde mig virkelig nervøs.
Far tager ikke telefonen. Hvad sker der?
Omkring kl. 14 var jeg sammen med min søster Elise,
og en politibetjent ringede til mig
og sagde, det drejede sig om min far.
Hun sagde: "Jeg skal tale med en voksen."
Jeg var kun 15.
Elise var 20 år dengang.
I panik fandt jeg Elise.
Jeg skruede op for lyden, så jeg kunne høre samtalen.
Elise tog telefonen. Jeg hørte betjenten sige:
"Din far er død.
Vi har brug for, at du kommer til Motel 6 på Boulder Highway
og identificerer afdøde."
Under hele køreturen til Motel 6...
...græd vi ubehersket, og Elise kørte 160 km/t på hovedvejen.
Vi forsøgte at komme derhen hurtigst muligt.
Da vi standsede foran motellet,
kom en betjent hen til os
og inviterede os indenfor på værelset
for at identificere liget af min far.
Det er værelset, hvor min far blev fundet død.
Han lå her på båren, da vi kom ind.
Han lå i en ligpose, som blev lynet op.
Det øjeblik...
...er så smerteligt at mindes og tænke på.
De fandt ham liggende på sengen her.
Vi kunne ikke tro,
at vores far lå død foran os på et motel.
Det er virkelig hårdt at se værelset.
Det var det sidste sted, jeg så ham før begravelsen,
og jeg gav ham et knus.
Sidste gang jeg rørte ved ham var herinde.
Og han var så kold.
Politiet måtte sige, jeg skulle give slip,
for de var nødt til at køre liget væk.
Jeg ville ikke slippe ham.
Politiet fortalte os ikke, i hvilken tilstand han blev fundet,
eller hvad der var sket med min far.
Politiet gav Elise og mig en kuvert med hans bilnøgler, tegnebog,
mobiltelefon og kvitteringen fra motellet.
Jeg tog straks telefonen ud
og ville se opkaldslisten,
for at se hvem der var den sidste, han havde talt med.
Der lå en besked.
Så jeg lyttede til hans telefonsvarer,
for at finde ud af hvem der havde lagt beskeden.
Det kunne være det sidste menneske, han talte med.
I beskeden sagde hun: "Hej, Buffalo, det er Lisa.
Er alt i orden?"
Og hun sagde det med bekymring i stemmen.
Så jeg ringede til nummeret, og kvinden tog telefonen, og jeg sagde:
"Er du Lisa?"
Hun svarede ikke.
Jeg sagde: "Kender du Buffalo Jim?"
Hun sagde: "Jeg kender ikke Buffalo Jim." Så lagde hun på.
Kvinden på telefonsvareren var hende, som besvarede mit opkald.
Hvorfor lagde hun en besked, hvor hun udtrykte bekymring for min far?
Jeg sagde til Elise: "Hun ved noget.
Hun ved noget. Hun lyver. Hun må da kende vores far.
Hendes opkald er på listen. Hun lagde en besked."
Jeg var på ferie i Californien,
og min søster Elise ringede.
"Jennifer, far er blevet fundet død. Jeg har lige identificeret ham."
Jeg var i chok. Jeg var målløs.
Det var mærkeligt, for Buffalo havde ikke ringet til mig et par dage.
Og så ringede telefonen.
Der stod "Buffalo Jim".
Og da jeg tog den,
var det hans datter. Hun sagde:
"Johnny, far er død."
At gå fra at have ham i sit liv hele tiden...
Det blev anderledes, da alt stoppede. Bum. Lige der.
CLARK COUNTY NEVADA EMBEDSLÆGENS KONTOR
Om morgenen den 7. april 2008
blev jeg tildelt mr. Barriers obduktion.
Når nogen findes død på et hotelværelse,
er det ikke deres normale omgivelser.
Hvis man skal være konservativ, og det var jeg,
skal man betragte det som drab, indtil andet er bevist.
Mr. Barrier havde ingen væsentlige ydre skader.
Han var ikke blevet skudt, stukket ned, slået eller kvalt.
Han havde et hvidt pulver på næsen og i skægget.
Jeg testede for nogle stoffer
udover de gængse stoffer.
Der blev kun påvist kokain.
Det mindste, dødelige niveau for kokain
ligger på 100 til 200 nanogram per milliliter.
Indholdet i mr. Barriers blod var omkring 250.
Mr. Barrier havde en hjertelidelse,
og han død skyldtes en kombination af hjertelidelsen og kokainen.
Jeg satte dødstidspunktet til mellem kl. 19 og 21 den 5. april 2008.
Da vi fik resultatet af den toksikologiske undersøgelse,
blev jeg dybt rystet.
Vi kunne ikke tro det,
for jeg så ham aldrig tage nogen form for stoffer,
drikke alkohol eller feste vildt.
Buffalo elskede at gå ud at more sig.
Men jeg så ham aldrig tage stoffer.
Jeg husker, at Buffalo sagde. "Jeg spiser sundt,
og jeg er i mit livs form.
Min far fortalte mig, at i 80'erne tog han af og til kokain.
Han var ikke stolt af det,
men i de 24 år, jeg kendte min far,
så jeg ham aldrig tage nogen form for stoffer.
Hvis han havde kokain i sig og selv havde taget det, ville det ryste mig.
Det ville være helt atypisk for den Buffalo, jeg kendte,
for Buffalo havde et kokainproblem som ung og var stolt over at være ude af det.
Da vi identificerede liget af ham,
var der slet ingen tegn på kokain på værelset.
Hvor kom kokainen fra, og hvorfor var den ikke på åstedet?
Det hvide pulver i hans skæg og overskæg,
det ved vi ikke om var kokain eller ej.
De ved ikke, om kokainen var ren eller opblandet. De ved ikke, hvad det var.
De kaldte det bare hvidt pulver.
Testede nogen renheden af kokainen på hans næse, skjorte eller i hans skæg?
Nej.
Vi sad rundt om spisebordet,
og mine søstre sagde til mig: "Jennifer, det var arrangeret.
Hvad skal vi gøre? Vil der bliver gjort noget?"
Der var noget galt.
Der var lusk med i spillet.
Den nat min far døde,
ved vi, at han fik en besked fra en kvinde ved navn Lisa.
Jeg sagde til politiet: "Vær rare at tjekke hende."
Efterforskerne fandt på et tidspunkt frem til
en ung kvinde, som var sammen med mr. Barrier på værelset, den nat han døde.
Og hun fortalte dem,
at hun havde kendt mr. Barrier længe.
HAN HJALP MIG
Hun påstod at have ringet til mr. Barrier
og ladet ham tale med en mandlig ven,
som ønskede at sælge en motorcykel til ham.
MIN VEN HAR EN MOTORCYKEL TIL SALG
Ifølge hendes forklaring
ringede hun til ham,
fordi hun var sammen med en ven fra Arizona,
som manglede penge og ville sælge motorcyklen.
Men han blev aldrig omtalt igen.
Min far tog af sted for at mødes med hende.
Lisa sagde, at hun og Buffalo Jim
skulle mødes på tankstationen på Charleston Boulevard.
Derefter kørte de til Motel 6 på Boulder Highway.
Den unge kvinde sagde, at mr. Barrier parkerede en Rolls-Royce bag Motel 6.
Kl. 20.22 ses Buffalo Jim i lobbyen på Motel 6
hente et nøglekort til værelse 105.
Et halvt minut efter
ses Buffalo Jim sjokke langsomt forbi Motellets reception.
Og bag ham ses en lille kvinde i silhuet.
Hun går tre-fire skridt bag ham. Det var Lisa.
Lisa siger, at inde på værelse 105...
...spillede de et seksuelt rollespil.
Den unge kvinde sagde, at mr. Barrier tog meget kokain og virkede paranoid.
Hun prøvede at berolige ham og få ham til at drikke vand.
Hun siger, at mr. Barrier lagde sig på sengen og fik kramper.
Han tager sig til brystet med hænderne, som om han har et mindre anfald.
Hun går fra Buffalo Jim på motelværelset.
Lisa siger, hun tog en taxa tilbage til tanken, hvor hendes bil stod.
Kl. 21.30 lægger hun en besked på Buffalo Jims mobil,
hvor hun spørger, om han er okay. Han svarede hende aldrig.
Hun sagde, hun havde kendt ham i årevis.
Hvis man har kendt nogen i flere år,
hvorfor tilkalder man så ikke politiet, hvis de får et anfald?
Jeg spekulerer stadig på fyren, hun var sammen med,
som ville sælge motorcyklen.
Hvor var han?
Han blev aldrig afhørt.
Hvor er motorcyklen?
Og min far tjekker ind på motellet kl. 20.22,
men nogen gik ind på hans værelse, syv minutter før han ankom,
med en gæstenøgle.
Der blev låst op, så nogen var inde på værelset,
kort før Buffalo Jim gik ind.
Det var sent om aftenen. Var det en stuepige?
Meget usandsynligt.
Stuepiger arbejder om eftermiddagen.
Og af rapporten om nøgleaktiviteter fremgår det,
hvilken nøgle der blev brugt.
Om det er en bestyrers eller en stuepiges nøgle.
Det stod, det var en gæstenøgle.
Det siger mig, at nogen var på værelset og ventede på, han tjekkede ind.
Vi er rystede over, at det ikke blev efterforsket...
SYV MINUTTER
...som noget fordækt, og det bekymrer os.
Da min far blev fundet død i sengen på Motel 6,
havde han en sammenfoldet endollarseddel i tegnebogen.
Han foldede aldrig penge i sin tegnebog.
Min far havde altid mange kontanter på sig.
Hvorfor var han efterladt med en endollarseddel?
Jeg havde hørt, det var et kendt tegn på et mafiadrab.
Den ene dollar, som var efterladt i hans tegnebog, sendte budskabet:
"Vi fik dig. Det er et drab. Det er dig, som er til grin."
Barriers ven, tidligere byrådsmedlem Steve Miller,
mistænker en forbrydelse
og siger, at Barrier havde modtaget dødstrusler.
Før han døde,
fik min far flere dødstrusler
af forskellig karakter.
Første gang jeg blev klar over, at min far fik
truende breve og opkald,
var to år før han død.
Han blev ringet op...
...på kontoret fra ukendte numre,
og en mand råbte i telefonen:
"Jeg slår dig ihjel!"
Jeg sagde: "Far, du godeste! Du bliver truet. Er du nervøs?"
Han sagde: "Nej, jeg grinede bare af det.
Jeg må bare passe på.
Passe på ryggen."
Han sagde: "Jeg giver mig ikke, ingen skal tage noget fra mig."
Dødstruslerne, min far fik,
mentes at bunde i en langvarig fejde
mellem en naboforretning, The Crazy Horse Too, og min far.
Crazy Horse Too var en herreklub.
Den lå lige ved siden af Buffalos værksted.
Og det var afgjort den mest succesrige klub i byen.
Den var ejet af en mand ved navn Rick Rizzolo.
Rick Rizzolo havde ry for
ikke at være rar overfor folk, som var imod ham
Der gik rygter om, at mafiaen var involveret i Crazy Horse.
Er der hold i dem? Ja.
Fejden startede nok i 1989,
da Buffalo ikke ville give afkald på sine lokaler
til udvidelse af Crazy Horse Too,
og det eskalerede.
De vil have mig ud, og jeg har fire børn at brødføde, så det sker ikke.
Det ville nok koste 1,5 millioner at få ham ud på den korrekte måde,
men de tilbød ham nul og niks.
Buffalo sagde: "Hvorfor skal jeg flytte? Hvis I ikke betaler, bliver jeg."
Og så startede problemerne.
Han har et bil- og bådværksted,
så som hos alle mekanikere lader folk bilen stå natten over.
Der var meget hærværk på værkstedet.
Min far gik hjem for natten. Næste dag mødte han på værkstedet,
og biler var blevet beskadiget.
Dæk var punkteret
Min far mistede k penge.
Det var en konstant kamp.
Min far måtte betale for skaderne af egen lomme.
Bilmekaniker Jim Barrier siger,
at stripklubben kun har skabt ballade i området.
De har markeret falske brandveje
og fået byens p-selskab til at komme og give mine kunder bøder.
I årenes løb var klubben blevet kendt for voldelige optrin.
Der blev talt meget om dørmænd, som tævede nogle af gæsterne.
Et af de påståede ofre er denne mand, Kirk Henry, en turist fra Kansas,
som siger, han fik brækket halsen
efter en aften med lapdance og alkohol på Crazy Horse.
Der foregik angiveligt mange ting,
og mange af dem blev dokumenteret.
Og på et tidspunkt
var Buffalo blevet påført store tab.
Det løb op i flere hundrede tusind dollars.
På grund af han indtægtstab, chikanen mod hans værksted
og den psykiske terror mod Buffalo
sagsøgte jeg dem på Buffalos vegne for en million dollars i erstatning.
Mens søgsmålet blev behandlet,
kom det frem, at i 1995
havde FBI undersøgt Crazy Horse,
før Buffalos kamp med dem startede.
Jeg kom ind i FBI's afdeling for organiseret kriminalitet.
Og i 80'erne, 90'erne og 00'erne
var mafiaen involveret i driften af flere stripklubber i byen.
Stripklubber tjener flere penge per kvadratmeter end et kasino.
For det meste i kontanter. Ingen betalte skat af de penge.
Et af de steder i Las Vegas, hvor man fandt repræsentanter
for hver eneste mafiafamilie i USA,
var Crazy Horse Too,
og Buffalo Jims bilværksted lå ved siden af.
Så vi var i gang med en efterforskning, fordi klubbens folk var indblandet i
skatteunddragelse, afpresning,
og andre kriminelle aktiviteter.
Flere ansatte på Crazy Horse efterforskes af FBI.
Klubbens ejer, Rick Rizzolo,
indrømmer åbent, at han har ansat folk med kriminel baggrund,
men han nægter at have deltaget i kriminelle forseelser på klubben.
I det tidsrum gav Buffalo FBI oplysninger,
om hvad der foregik på Crazy Horse.
Buffalo Jim sendte os kasser med bevismateriale,
som regel en gang om ugen,
i velsagtens omkring to år.
Han skrev ned, hvad folk fortalte ham, og sendte det til os.
Det var en stor hjælp.
20. februar 2003
gennemførte vi en ransagning på Crazy Horse Too.
Vi havde to specialenheder
og 80 eller 100 agenter.
Det var på tide.
Her har været ballade,
siden Crazy Horse Too Flyttede ind.
Efter alle de år får de endelig ram på fyren.
På et tidspunkt i 2006
blev der indgået en aftale,
hvor Rick Rizzolo erklærede sig skyldig i skatteunddragelse.
Og i starten af 2007
blev Rick Rizzolo idømt en fængselsstraf på et år og en dag.
Min far var lettet over, at Rizzolo var i fængsel,
for Rizzolo havde voldt ham og min familie mange kvaler.
Han forsikrede mig om, at alt nok skulle gå,
og at jeg altid ville være beskyttet og i sikkerhed.
Desværre blev Rick Rizzolo løsladt efter ti måneder på grund af god opførsel.
Han kom ud i marts 2008
og kom i husarrest.
Få dage før Buffalo Jims mystiske død på et motelværelse,
blev hans plageånd, den uhæderlige klubejer Rick Rizzolo,
løsladt fra fængslet.
Rick Rizzolos husarrest varede kun en uge til 4. april 2008.
Buffalo døde 5. april.
Altså, Rizzolo kommer ud af fængslet, og næste dag er Buffalo død.
Hvad filan? Der er noget galt.
Endnu et meget sært sammentræf.
Jeg fik at vide, at Lisa, kvinden på motelværelset,
var stripper Crazy Horse Too og havde været det i flere år.
Hvis hun arbejdede på Crazy Horse, måtte hun kende Rick Rizzolo.
Og Buffalo dør den nat, hvor Lisa er på motellet.
Jeg tror, at hun var med til at lokke min far i en fælde.
En anden ting gjorde mig urolig
og fik mig til at føle, der var noget galt.
Efter politiet havde ringet og sagt, at vores far var fundet død,
kørte min søster og jeg rundt om bygningen
og ledte efter vores fars bil.
Vi kunne ikke se den nogen steder.
Hans Rolls-Royce var hans mest skattede ejendel.
Vi spurgte betjenten: "Hvor er bilen?"
Og betjenten svarede: "Vi ved ikke, hvor bilen er."
Som I kan se, er parkeringspladsen lille.
Man kan ikke overse en Rolls-Royce her.
Man kan overskue det hele.
Hvor er den?
6. april 2008, den dag liget blev fundet,
stillede politiet værelse 105 til rådighed for Motel 6 igen.
Klokken 17.30 bliver mr. Barriers Rolls-Royce fundet på Motel 6's p-plads,
efter betjente ikke tidligere kunne finde den.
Elise fik et opkald fra en politiassistent som sagde, at bilen stod der.
"Hvad mener du? Den stod er ikke." "Den står der."
Det hele var meget mærkeligt.
Politiet ville efterlyse bilen,
og så dukkede bilen op få timer efter.
Jeg ved ikke, hvad der skete med bilen.
Måske så de den ikke tidligere på dagen.
Måske havde nogen adgang til bilen.
Barriers bil blev undersøgt af politiet.
Undersøgelsen bragte intet mistænkeligt for dagen.
Ingen fingeraftryk. Ingen hår. Ingenting.
Det er meget underligt.
Der er en hel del ting, som...
Jeg mener, det skulle have været undersøgt nærmere.
En anden uoverensstemmelse i sagen er,
at der beskrives to telefoner i politirapporten,
og ingen af dem var min fars.
MOTOROLA MOBILTELEFON
Det var min fars telefon.
Den figurerer slet ikke i politirapporten.
Man ser en telefon. Den er sølvfarvet.
Den er nævnt i rapporten, men vi fik den aldrig.
Vi kender intet til, at far havde den telefon.
Så hvis telefon er det? Og hvorfor lå den på hans værelse?
Dette er indgangen til den berygtede natklub Crazy Horse Too.
Jim Barriers familie er overbevist om, at klubbens tidligere ejer
spillede en rolle i det, som overgik Barrier.
Jeg talte med min far den torsdag, før han døde,
og han sagde: "Rick Rizzolo er blevet løsladt."
Min far sagde, at hvis de fik ram på ham,
helt konkret folkene fra Crazy Horse Too,
"ville det ligne en overdosis i selskab med kvinder".
Det var sidste gang, jeg talte med min far.
Og min far modtog et brev, den dag han døde.
Der står: "Mr. Barrier,
Rick Rizzolo har afholdt møder rundt omkring i byen.
Vær forsigtig. Han er ude på noget.
Han udnytter folk for at komme tæt på Dem.
Han nævnte at bruge en kvinde for at få adgang til Deres forretning.
I weekenden blev liget af den 55-årige Barrier
fundet på et motelværelse på Boulder Highway.
Politiet siger, de ikke vil efterforske dødsfaldet.
Man skal altid undersøge mulige mistænkte.
Hvis han modtog anonyme trusler,
og at hans forretning blev udsat for skadelige ting,
og han så dør,
bør det efterforskes.
Da Buffalo døde,
døde søgsmålet mod Rick Rizzolo med ham.
Man kan ikke undvære sit hovedvidne.
Sagen stod stærkt, da han var i live. Da han var død, stod sagen ikke stærkt.
Min far fik nogle meget magtfulde mennesker som fjender,
og jeg mener, det kostede ham livet.
Min teori er, at de bragte ham i en sårbar situation.
Måske tvang de kokain i ham.
I mr. Barriers sag
kunne der utvivlsomt være noget i hans krop, vi ikke opdagede.
Mulighederne er, at han enten blev tvunget
til at indtage kokain i en mængde, han ikke var vant til,
eller at han blev narret,
fordi kokain fås i forskellige koncentrationer,
når man køber det på gaden.
Man ved ikke, hvor stærk den er.
Jeg tror, at min far blev lokket ud af kvinden Lisa.
Vi ved ikke, hvordan han endte på motellet.
Det blev ikke efterforsket, så vi kunne få klarhed.
Mange fortæller mig, at som en løsladelsesgave
besluttede nogen at rydde Buffalo af vejen.
Det var den største tjeneste, nogen kunne gøre Rick Rizzolo.
Hvem ved, om det skete?
Hele sagen lugter.
Han døde under højst mistænkelige omstændigheder.
Det bør efterforskes som drab.
Jeg finder timingen meget mistænkelig.
Jeg ved ikke, om Buffalo indtog kokainen frivilligt eller ej,
men jeg sidder tilbage med flere spørgsmål end svar.
RICK RIZZOLO OG "LISA" AFSLOG AT LADE SIG INTERVIEWE.
I september 2006 lukkede Crazy Horse omsider,
efter spiritusbevillingen blev inddraget.
Og i august 2019
var bygningen meget forfalden.
Vagabonder var brudt ind, og den blev dømt til nedrivning.
Efter Buffalos død
overtog Jennifer driften af Buffalos værksted,
for at få afsluttet igangværende reparationer af køretøjer.
Derefter lukkede bilværkstedet.
I Las Vegas mistede vi vores mest farverige personlighed.
Han var en stor bulderbasse, som alle elskede.
Og sjov.
Hans død efterlod et tomrum i vores by,
som vi aldrig får udfyldt.
Hej!
- Baby Buff! Godt at se dig! - I lige måde!
Buffalo havde noget særligt over sig.
Når han var til stede, fulgte folk ham.
Han elskede at være Buffalo Jim, og det gjorde ham lykkelig.
Jeg savner ham meget.
Jeg håber, hans døtre ved, at de betød utroligt meget for ham,
og at han ville være stolt af dem.
Han elskede pigerne højt.
De seneste 13 år har været meget svære.
Jeg mistede min bedste ven. Jeg mistede min far.
Jeg følte mig ensom i flere år efter hans død.
I 1999 kørte min far og jeg op til Mount Charleston.
Vi kom der cirka hver anden måned.
Vi sad ved hytten og drak varm chokolade.
Min far sagde til mig:
"Hvis der skete mig noget, ville du så kæmpe?"
Jeg sagde: "Ja, men hvad betyder det?"
Nu ved jeg, hvad det betød.
Nogle derude kender sandheden.
Jeg håber, de står frem og taler med os.
Vi vil bare vide, hvad der skete med vores far.
HVIS DU HAR OPLYSNINGER OM "BUFFALO JIM" BARRIERS DØD,
SÅ GÅ IND PÅ UNSOLVED.COM
Tekster af: Henriette Saffron